|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: kmet@hitrino.org |  | **MUNICIPALITY OF H I T R I N O** **Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120** **e-mail: kmet@hitrino.org** |

***Проект!***

**РЕШЕНИЕ**

Общински съвет - Хитрино приема изменения и допълнение на разпоредби от Наредба за управление на отпадъците на територията на община Хитрино на основание чл. 21, ал. 2 от ЗМСМА във вр. с чл. 35 и чл. 22 от ЗУО при спазване на изискванията на с чл. 11, ал. 3, чл. 15, чл. 28, ал. 1 ЗНА и чл. 77 и чл. 79 от АПК, както следва:

**§ 1. Изменя се чл. 21 от Наредбата, който придобива следната редакция:**

**„Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват от лица, които притежават регистрационен документ по чл. 35 от ЗУО.”**

*Предишен текст: „Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват от лица, които притежават документ по чл. 35, ал. 1 от ЗУО”*

**§ 2. Изменя се чл. 26, ал. 1, т. 2 от Наредбата, който придобива следния вид:**

**Чл.26. (1) Производствените отпадъци, които нямат характер на опасни се третират:**

**2. от лицата, притежаващи регистрационен документ по чл.35 от ЗУО за тази дейност.**

*Предишен текст:**„Чл. 26* (*1) Производствените отпадъци, които нямат характер на опасни се третират:*

 *2. от лицата, притежаващи разрешение по чл.35 от ЗУО за тази дейност;*”.

**§ 3. Изменя се чл. 29, т. 1 от Наредбата, който придобива следната редакция:**

**Чл.29. Дейностите по разделно събиране, транспортиране и оползотворяване на отпадъци от опаковки, включително разделно събрани отпадъци от домакинствата се извършват от:**

**1. Лица, притежаващи регистрационен документ, издаден по реда на глава**

**пета, раздел ІІ от ЗУО;**

*Предишен текст:**„Чл. 29.* „*Дейностите по разделно събиране, транспортиране и оползотворяване на отпадъци от опаковки, включително разделно събрани отпадъци от домакинствата се извършват от:*

*1. Лица, притежаващи разрешение или регистрационен документ, издаден по реда на глава пета, раздели І и ІІ от ЗУО за извършване на дейности по събиране, транспортиране, рециклиране и/или оползотворяване на отпадъци на територията на Общината;”*

**§ 4. Изменя се чл. 41 от Наредбата, който придобива следната редакция:**

**Чл.41. Дейностите по събиране, съхранение, преработване, обезвреждане и транспортиране на отработени масла и отпадъчни нефтопродукти се извършват от физически и юридически лица, притежаващи регистрационен документ по чл. 35 от ЗУО.**

*Предишен текст:**„Чл. 41. Дейностите по събиране, съхранение, преработване, обезвреждане и транспортиране на отработени масла и отпадъчни нефтопродукти се извършват от физически и юридически лица, притежаващи разрешителен/регистрационен документ по чл. 35 от ЗУО.”*

**§ 5. Изменя се чл. 44, ал. 1, т. 1 от Наредбата, който придобива следната редакция:**

**Чл. 44. (1) Лицата, извършващи дейности по третиране на излязло от употреба електрическо и електронно оборудване /ИУЕЕО/, трябва да притежават:**

**1. регистрационен документ, издаден по реда на чл. 35 ЗУО, или…**

*Предишен текст:**„Чл. 44 (1) Лицата, извършващи дейности по третиране на излязло от употреба електрическо и електронно оборудване /ИУЕЕО/, трябва да притежават:*

 *1. разрешение, издадено по реда на чл. 35, ал. 1 ЗУО, или…”*

**§ 6. Изменя се чл. 50 от Наредбата, който придобива следната редакция:**

**Чл.50. Дейностите по събиране, съхраняване, транспортиране, оползотворяване или обезвреждане на излезли от употреба гуми /ИУГ/ се извършват от лица, притежаващи регистрационен документ по чл. 35 ЗУО.**

*Предишен текст:**„Чл. 50.* *„Дейностите по събиране, съхраняване, транспортиране, оползотворяване или обезвреждане на излезли от употреба гуми /ИУГ/ се извършват от лица, притежаващи съответния документ по чл. 35 ЗУО”*

**§ 7. Изменя се чл. 62, т. 2 от Наредбата, който придобива следната редакция:**

**Чл. 62. Забранява се:**

**2. предаването на ИУМПС на лица, които не притежават съответния регистрационен документ по реда на ЗУО за извършване на тази дейност.**

*Предишен текст: Чл. 62. „Забранява се:*

*2. предаването на ИУМПС на лица, които не притежават разрешение, издадено по реда на чл. 67 ЗУО, или комплексно разрешително, издадено по реда на глава седма, раздел II от Закона за опазване на околната среда”*.

**§ 8. Чл. 65 – 70 вкл.** **се отменят, както следва:**

***Чл.65.*** *(отм.)**(1) За нарушаване на тази Наредба виновните физически лица се наказват с глоба, а виновните юридически лица или еднолични търговци с имуществена санкция в размер до 500 лв.*

 *(2) Размерът на глобата се определя от контролният орган съобразно тежестта на нарушението и степента на виновност на нарушителя;*

*(3) При повторно нарушение глобата се налага в двоен размер;*

*(4) За явно маловажни случаи на административни нарушения, установени при извършването им, овластените за това органи налагат на място срещу квитанция глоба от 10 до 50 лв.;*

*(5) За административни нарушения, извършени при установяване дейности на предприятия, учреждения и организации, отговарят работниците и служителите, които са ги извършили, както и ръководителите, които са наредили или допуснали да бъдат извършени.*

***Чл.66.*** *(Отм.) За деяния, които представляват нарушения на Закона за управление на отпадъците се налагат санкциите, предвидени в него.*

***Чл.67.*** *(Отм.) Установяването на нарушенията, издаването, обжалването и изпълнението на наказателните постановления се извършват по реда, предвиден в ЗАНН.*

***Чл.68.*** *(Отм.) (1) Нарушенията по настоящата наредба се установяват с актове за установяване на административни нарушения, съставени от длъжностни лица, оправомощени със заповед на кмета на община Хитрино.*

*(2) Административното наказание се налага, ако за констатираното нарушение не е предвидено по-тежко наказание по друг действащ закон на Република България към момента на извършване на нарушението.*

***Чл.69.*** *(Отм.) (1) Въз основа на съставените актове кметът на общината или оправомощени от него длъжностни лица издават наказателни постановления.*

 *(2) Наказателните постановления подлежат на обжалване пред Районен съд – гр. Шумен чрез кмета на община Хитрино.*

***Чл.70.*** *(Отм.) Кметът на общината Хитрино анализира подадените жалби и констатираните нарушения и предлага на Общински съвет мерки за подобряване условията за опазване на чистотата и околната среда.*